ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՀԱՅ ՄԱՄՈՒԼԻ ՕՐՎԱ ԱՌԹԻՎ

Այսօր` հոկտեմբերի 16-ին, Հայաստանում նշվում է Հայ մամուլի օրը։ ՀՀ կառավարության 2004 թ.-ի ապրիլի 22-ի որոշմամբ` հոկտեմբերի 16-ը սահմանվել է որպես Մամուլի աշխատակիցների օր, իսկ հետագայում վերանվանվել Հայ մամուլի օր։

Հարգելի՛ լրագրողներ, զանգվածային լրատվամիջոցների ներկայացուցիչներ, ջերմորեն շնորհավորում եմ մասնագիտական տոնի՝ Հայ մամուլի օրվա առթիվ: Անշուշտ, մեծ է այն դերն ու պատասխանատվությունը, որը վերապահված է զանգվածային լրատվամիջոցներին: Ձեր հետևողական, անկողմնակալ ու անաչառ գործունեության արդյունքում է հասարակությունը տեղեկանում ներքին ու արտաքին իրադարձություններին: Դուք հանդիսանում եք ոչ միայն տեղեկատվություն տվող, այլև հասարակական կարծիք ձևավորող կարևորագույն օղակ:

Մեկ անգամ ևս շնորհավորելով մասնագիտական տոնի առթիվ՝ մաղթում եմ նույն անաչառությամբ ու սկզբունքայնությամբ շարունակեք Ձեր բարդ ու պատասխանատու առաքելությունը: